
Հավելված 
Հայաստանի Հանրապետության ներքին գործերի 
[bookmark: _GoBack]նախարարի  2026 թվականի   սեպտեմբերի «16»-ի   
 N  8011- Ա հրամանի


ԾՐԱԳԻՐ
Հայաստանի Հանրապետության ներքին գործերի նախարարության 
[bookmark: _Hlk233384771]տեղեկատվական տեխնոլոգիաների և կապի վարչության
[bookmark: _Hlk239777343]տեղեկատվական համակարգերի սպասարկման բաժնի փորձագետի կողմից իրականացվող աշխատանքների
 
1. Ներգրավման դեպքը և հիմնավորումները․
[bookmark: _Hlk166247125]   Հայաստանի Հանրապետության ներքին գործերի նախարարության (այսուհետ՝ Նախարարություն) տեղեկատվական տեխնոլոգիաների և կապի վարչության տեղեկատվական համակարգերի սպասարկման բաժնի աշխատանքների ծավալների կտրուկ ավելացմամբ պայմանավորված անհրաժեշտություն է առաջացել ներգրավել պայմանագրային հիմունքներով համապատասխան փորձագետ:
    
  2․  Փորձագետին ներկայացվող պահանջները․
1. [bookmark: _Hlk234330471]բարձրագույն կրթություն․
1. հայերենի իմացություն․ 
1. [bookmark: _Hlk239944437] հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ համակարգչային համակարգերի մշակման և վերլուծության բնագավառում` մեկ տարվա աշխատանքային ստաժ․ 
1. համապատասխան ոլորտի իրավական ակտերի իմացություն և անհրաժեշտ տեղեկատվության տիրապետում․
1.  համակարգչով և ժամանակակից տեխնիկական այլ միջոցներով աշխատելու ունակություն:
      
   3․  Աշխատանքների իրականացման ժամանակահատվածը․

    Փորձագետը ներգրավվում է մինչև 1 (մեկ) տարի  ժամկետով։

   4․ Աշխատանքների ակնկալվող արդյունքը․
1) մասնակցում է Նախարարության և նրան ենթակա պետական մարմինների տեղեկատվական համակարգերի անխափան աշխատանքի ապահովման գործընթացներին.   
2) իրականացնում է նորագույն տեղեկատվական համակարգերի ներդրման աշխատանքները և դրանց անխափան աշխատանքի ապահովումը․
3) մասնակցում է միասնական կառավարման համակարգին համակարգիչների ինտեգրման աշխատանքներին․
4) իրականացնում է Նախարարության և նրան ենթակա պետական մարմինների համակարգչային տեխնիկայի նախագծման, արդիականացման և նորոգման աշխատանքները․ 
5) մասնակցում է սարքավորումների ներդրման, դրանց արդիականացման կամ նորոգման անհրաժեշտության հիմնավորման նախապատրաստման և ներկայացման աշխատանքներին․ 
6) իրականացնում է իր իրավասության շրջանակներում անհրաժեշտ մասնագիտական խորհրդատվության տրամադրումը։

5․ Հաշվետվությունների ներկայացման և դրանց գնահատման արդյունքների    ամփոփիչ ժամկետները․

1) Փորձագետի կողմից կատարված աշխատանքների վերաբերյալ հաշվետվությունը ներկայացվում է կիսամյակային կտրվածքով՝ մինչև կիսամյակին հաջորդող ամսվա 2-ը։      
2) Կատարված աշխատանքի արդյունքը գնահատվում է բավարար, լավ կամ  գերազանց: 

   6․ Աշխատանքների գնահատման չափանիշները․
1) մասնակցել է Նախարարության ենթակա պետական մարմինների տարածքային կառուցվածքային ստորաբաժանումների տեղեկատվական համակարգերի անխափան աշխատանքի ապահովմանը, ինչպես նաև տրամադրել  անհրաժեշտ մասնագիտական խորհրդատվություն․
2) մասնակցել է Նախարարության ենթակա պետական մարմինների սարքավորումների ներդրման, դրանց արդիականացման, նորոգման աշխատանքներին․ 
3) մասնակցել է միասնական կառավարման համակարգին համակարգիչների ինտեգրման, նորագույն ավտոմատացված համակարգերի ներդրման, ինչպես նաև Նախարարության և նրան ենթակա պետական մարմինների համակարգչային տեխնիկայի անխափան աշխատանքներին։





